Castell Lincoln

Castell canoloesol mawr yn ninas Lincoln, Dwyrain Canolbarth Lloegr, yw Castell Lincoln. Fe'i codwyd ar ddiwedd yr 11g gan Wiliam y Concwerwr ar safle caer Rufeinig. Mae'n anarferol gan fod ganddo ddau fwnt; dim ond un castell arall sydd â nodwedd o'r fath, sef Castell Lewes, Dwyrain Sussex. Mae'r castell mewn cyflwr da. Fe'i ddefnyddiwyd fel carchar hyd yn ddiweddar, ac mae Llys y Goron yn parhau yno hyd heddiw. Mae’n agored i’r cyhoedd ac mae’n bosibl cerdded o amgylch y muriau lle ceir golygfeydd o’r castell ei hun, y gadeirlan, y ddinas, a’r wlad o amgylch. Mae'r castell bellach yn eiddo i Gyngor Sir Swydd Lincoln ac mae'n heneb gofrestredig. Cyfeiriadau